ÚRAD VLÁDY SLOVENSKEJ REPUBLIKY
                  Sekcia vládnej legislatívy

    
                                                                                                              Na rokovanie vlády SR
                                                                                                              Dňa  17. decembra 2003
                                                                                                              K materiálu č. 11482/2003
                                                                                                              K bodu č. 58

S T A N O V I S K O

k návrhu postupu na dosiahnutie súladu dohôd o spolupráci a vzájomnej pomoci v colných otázkach  s právnymi predpismi  EÚ/ES

I

      Návrh postupu na dosiahnutie súladu dohôd o spolupráci a vzájomnej pomoci v colných otázkach s právnymi predpismi EÚ/ES  predložil na rokovanie vlády Slovenskej republiky podpredseda vlády a minister financií Slovenskej republiky Ivan Mikloš.

II

           Účelom predkladaného návrhu je dosiahnutie súladu  medzinárodných zmlúv o spolupráci a vzájomnej pomoci v colných otázkach, ktoré uzatvorila Slovenská republika s tretími krajinami, resp. dohôd, ktoré sú v štádiu rozpracovania, s právnymi predpismi EÚ/ES, čo je podmienkou budúceho členstva SR v EÚ. Ide o zmluvy podpísané so štátmi, ktoré nie sú členskými ani kandidátskymi krajinami pre vstup do EÚ.

III

     Materiál je rozdelený na všeobecnú časť a časti A, B a C a prílohy. Všeobecná časť zdôvodňuje návrh postupu na dosiahnutie súladu medzinárodných dohôd  s právnymi predpismi EÚ/ES. Časť A obsahuje návrh postupu na dosiahnutie súladu  platných dohôd o spolupráci a vzájomnej pomoci v colných otázkach uzavretých na vládnej úrovni. Časť B obsahuje návrh na zmenu Zmluvy medzi Slovenskou republikou a Ukrajinou o spolupráci a vzájomnej pomoci v colných otázkach, pretože táto má prezidentský charakter. Časť C sa týka dohôd schválených vládou Slovenskej republiky, ale ešte nepodpísaných.  

     Zmluva medzi Slovenskou republikou a Ukrajinou o spolupráci a vzájomnej pomoci v colných otázkach je prezidentskou zmluvou, ktorá priamo zakladá práva alebo povinnosti fyzických osôb alebo právnických osôb a  podľa čl. 7 ods. 4 ústavy  je pred ratifikáciou potrebný súhlas Národnej rady Slovenskej republiky. Na jej vykonanie nie je potrebný zákon a podľa čl. 7 ods. 5 ústavy má prednosť pred zákonom.

      Legislatívna rada vlády Slovenskej republiky prerokovala predložený návrh   na svojom rokovaní dňa 16. decembra  2003 a tento odporučila vláde Slovenskej republiky s troma pripomienkami   schváliť.

IV

      Sekcia vládnej legislatívy Úradu vlády Slovenskej republiky  odporúča vláde Slovenskej republiky návrh postupu na dosiahnutie súladu dohôd o spolupráci a vzájomnej pomoci v colných otázkach  s právnymi predpismi EÚ/ES    schváliť    po zapracovaní nasledovných pripomienok legislatívnej rady:

II. K návrhu uznesenia NR SR:

-odporúčame doplniť o vyhlásenie, že ide o zmluvu podľa čl. 7 ods. 5 Ústavy SR.

III. K doložke prednosti:

K bodu 2
-odporúčame upresniť názov zmluvy.

K bodu 3
-odporúčame doplniť o analogickú úpravu v právnom poriadku Slovenskej republiky.

V Bratislave 16. decembra 2003
Vypracoval: Pavel  K a n k a

                                                                          Štefan  G r m a n
                                                                                tajomník
                                                                      legislatívnej rady vlády